Mestské zastupiteľstvo v Košiciach

Uznesenie
z XXII. rokovania Mestského zastupiteľstva v Košiciach,
zo dňa 16. decembra 2013                                číslo: 825

Prenechanie telocviční na ZŠ Juhoslovanská 2, Košice do dlhodobého nájmu športovému klubu Mestský klub vzpierania a silových športov ako prípad hodný osobitného zreteľa

Mestské zastupiteľstvo v Košiciach
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v znení neskorších predpisov

schvaľuje

dlhodobý prenájom telocviční na ZŠ Juhoslovanská 2, 040 13 Košice nájomcovi Mestský klub vzpierania a silových športov priamym prenájmom posudzovaným ako prípad osobitného zreteľa, za nájomné vo výške 1 €/rok a prevádzkové náklady ako prípad hodný osobitného zreteľa podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov, z dôvodu všeobecného záujmu podporovať športové aktivity detí, tým prispievať k zdravému životnému štýlu a k zlepšeniu kvality života, podľa časového rozvrhu schváleného riaditeľom školy, za podmienky, že nájomca bude zabezpečovať údržbu telocviční v prevádzky schopnom stave na vlastné náklady. Riaditeľ ZŠ Juhoslovanská 2,   040 13 Košice súhlasí s priznaním osobitného zreteľa pre žiadateľa.

	MUDr. Richard Raši, PhD., MPH	
	primátor mesta Košice
	Podpísal dňa: 19.12.2013

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová